Victor Lyngdoh

Victor Lyngdoh (Wahlanga, 1956ko urtarrilaren 14a) indiar elizgizon katolikoa da. 2006tik 2016ra Nongstoingo apezpikua izan zen, 2016tik 2020ra Jowaiko apezpikua eta 2020tik aurrera Shillongeko artzapezpikua da.

 Bizitza 
Victor Lyngdoh 1956ko urtarrilaren 14an jaio zen Wahlanga herrian. Lehen hezkuntza jaioterrian egin zuen eta gero Shillongeko San Paulo eskolan, Christ King Collegen eta Oriens Theological Collegen ikasi zuen. 1987ko urtarrilaren 25ean apaiztu zen, Shillongeko artxidiozesian inkardinatuta geratuz. Batez ere parroko gisa aritu zen eta artxidiozesiko fiskal ere izan zen.

2006ko urtarrilaren 28an, Benedikto XVI.a aita santuak Nongstoingo elizbarruti berriko lehen apezpiku izendatu zuen. Urte bereko apirilaren 2an apezpiku-ordenazioa jaso zuen Shillongen, Pedro López Quintana artzapezpikuaren eskutik, kontsakratzaileak Dominic Jala eta Joseph Mittathany izanik.

2016ko urriaren 15ean, Frantzisko aita santuak Jowaiko apezpiku izendatu zuen, eta urte bereko azaroaren 20an hartu zuen kargua. 2019ko urrian, Alemaniako Aachengo elizbarrutira gonbidatua izan zen Munduko Misio Hilabetea zela eta.

2020ko abenduaren 28an, Frantzisko aita santuak Shillongeko artzapezpiku izendatu zuen. 2021eko otsailaren 6an hartu zuen kargu hori eta urriaren 15ean palioa jaso zuen Shillongeko Maria Kristauen Laguntzailearen katedralean, Leopoldo Grielli nuntzio apostolikoaren eskutik.

 Ondorengotza apostolikoa 

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak